હિંમતનગર : સાબરકાંઠા જિલ્લામાં ફરજ બજાવતા ૩૨૩ તલાટી કમ મંત્રીઓએ ગ્રામ પંચાયત કચેરીને તાળાબંધી કરી તાલુકા પંચાયત કચેરી બહાર સૂત્રોચ્ચાર પોકારી વિરોધ દર્શાવ્યો હતો.રાજયભરના તલાટી કમ મંત્રીઓ દ્વારા પોતાની માગણીઓ સંદર્ભે વારંવાર રજૂઆત કરવા છતાં પણ કોઇ નિરાકરણ ન આવતા ગાંધીનગર ખાતે નક્કી કર્યા મુજબ સોમવારથી સમગ્ર ગુજરાતના તલાટી કમ મંત્રીઓ અચોક્કસ મુદ્તની હડતાળમાં જોડાઇને કોઇપણ કામગીરી કરવી નહિ તેવા ગુજરાત રાજય તલાટી મહામંડળના આદેશ અનુસાર સાબરકાંઠા જિલ્લામાં હિંમતનગર, ઇડર, ખેડબ્રહ્મા, વડાલી, પ્રાંતિજ, વિજયનગર, તલોદ, પોશીના તાલુકામાં ફરજ બજાવતા ૩૨૩ તલાટીઓએ અચોક્કસ મુદ્તની હડતાળ પર જઇને ગ્રામ પંચાયત કચેરીને તાળા મારી દીધા હતા.